 انا متزوجه من سنوات تقريبا و زوجي الحمد لله انسان محترم و خلوق بس في شغله بعاني منها ان لما يصير بيني و بينه مشكله و بكون هو الغلطان مش مستعد ان يصالحني او يحكي لي اي كلمه يبين فيها انه ندمان او انه غلط بحقي مع اني لما اكون انا الغلطانه بعتذر له بس هو ما بحكي معي و كلمه اﻻ اذا انا اللي بديت بالحكي حتى لو ضل او ايام ما يكلمني ما بتفرق معه بس اول ما اكلمه و افتح معه الموضوع على طول برجع عادي و خلاص وﻻ كأنه في مشكله بصراحه كتير نفسيتي بتتعب و ما بعرف شو اعمل دايما بحاول استناه لما يكلمني هو بس عالفاضي و بضطر انا اكلمه عشان ما يكبر الموضوع بيننا بس وقتها بشعر ان كرامتي انجرحت ما بعرف هو معظم الرجال هيك و للا و شو بتنصحوني اعمل 